**Likumprojekta "Grozījumi Saeimas vēlēšanu likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktam kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020. gada 10. jūnijā Saeimā tika pieņemts Administratīvo teritoriju un apdzīvoto vietu likums (stājās spēkā 2020. gada 23. jūnijā), kas paredz jaunu administratīvi teritoriālo iedalījumu. Ar Ministru prezidenta rezolūciju Nr. 2020-1.1.1./52-52 visiem ministriem tika uzdots savas kompetences ietvaros apzināt un sniegt priekšlikumus par nepieciešamajām darbībām un reformām un to paredzamo gaitu savā pārziņā esošajās jomās administratīvi teritoriālās reformas īstenošanai un līdz 2020. gada 1. oktobrim iesniegt tos izskatīšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā stājās spēkā Administratīvo teritoriju un apdzīvoto vietu likums, saskaņā ar kura pārejas noteikumu 11. punkta 1. apakšpunktu Ministru kabinetam līdz 2020. gada 31. oktobrim jāizstrādā un jāiesniedz Saeimai likumprojekti par nepieciešamajiem grozījumiem citos likumos, nodrošinot atbilstību šajā likumā noteiktajam administratīvi teritoriālajam iedalījumam.Ievērojot minēto ir nepieciešams veikt grozījumus Saeimas vēlēšanu likumā, lai nodrošinātu atbilstību Administratīvo teritoriju un apdzīvoto vietu likumā noteiktajam jaunajam administratīvi teritoriālajam iedalījumam. Atbilstoši Administratīvo teritoriju un apdzīvoto vietu likuma 4. panta pirmajai daļai Latvijas Republiku iedala šādās administratīvajās teritorijās:1) valstspilsētu pašvaldību teritorijās;2) novadu pašvaldību teritorijās.Savukārt Administratīvo teritoriju un apdzīvoto likums, kas bija spēkā līdz 2020. gada 23. jūnijam, paredzēja, ka Latvijas Republiku iedala apriņķos, republikas pilsētās un novados. Ievērojot minētās administratīvi teritoriālās izmaiņas, likumprojekts "Grozījumi Saeimas vēlēšanu likumā" (turpmāk – projekts) paredz aizstāt Saeimas vēlēšanu likumā vārdus "republikas pilsēta" ar vārdu "valstspilsēta", savukārt vārdi "republikas pilsētas dome un novada dome" tiek aizstāti ar vārdiem "pašvaldības dome", ņemot vērā 2020. gada 17. jūnijā pieņemtos grozījumus Republikas pilsētas domes un novada domes vēlēšanu likumā, kurā arī tiek lietots termins "pašvaldības dome", neizdalot atsevišķi valstspilsētas un novada domi.Tāpat attiecībā uz vēlēšanu komisijām, projektā vārdi "republikas pilsētas un novada vēlēšanu komisija" tiek aizstāti ar vārdiem "pašvaldības vēlēšanu komisija", neizdalot atsevišķi valstspilsētas pašvaldības vēlēšanu komisiju un novada pašvaldības vēlēšanu komisiju, ņemot vērā to, ka Saeimas vēlēšanu likumā ietvertais regulējums ir attiecināms uz abām šīm vēlēšanu komisijām.Projekta 3. pants, kas paredz izteikt jaunā redakcijā Saeimas vēlēšanu likuma 7. pantu, precizē atbilstoši jaunajam administratīvi teritoriālajam iedalījumam administratīvās teritorijas, kuras ietilpst katrā vēlēšanu apgabalā atbilstoši Administratīvo teritoriju un apdzīvoto vietu likuma pielikumam. Vēlēšanu apgabalu robežas pēc būtības netiek mainītas, salīdzinot ar esošo dalījumu vēlēšanu apgabalos. Vienīgās izmaiņas skar esošo Varakļānu novadu, kas patreiz ietilpst Vidzemes vēlēšanu apgabalā, savukārt, pievienojot Varakļānu pagastu un Varakļānu pilsētu Rēzeknes novadam, tas tiks iekļauts Latgales vēlēšanu apgabalā.Projekta spēkā stāšanās laiks ir noteikts 2021. gada 1. jūlijs, ņemot vērā Administratīvo teritoriju un apdzīvoto vietu likuma pārejas noteikumu 2. punktu, kas noteic, ka "ar šā likuma spēkā stāšanos republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā. Līdz 2021. gada 30. jūnijam pašvaldību darbībā ir piemērojami Ministru kabineta 2013. gada 19. marta noteikumi Nr. 154 "[Noteikumi par republikas pilsētu un novadu administratīvo teritoriju robežu aprakstu apstiprināšanu](https://likumi.lv/ta/id/255698-noteikumi-par-republikas-pilsetu-un-novadu-administrativo-teritoriju-robezu-aprakstu-apstiprinasanu)". |
|  | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Ministru prezidenta biedrs,

tieslietu ministrs J. Bordāns

Sermā 67036982

agnese.serma@tm.gov.lv

v\_sk = 696